पोलर वोर्टेक्स (, पोलर = ध्रुवीय आ वोर्टेक्स = हवा के घुमरीदार बहाव, चक्रवात) पृथ्वी के ऊपरी वायुमंडल में, दुनों ध्रुव पर मौजूद लो प्रेशर एरिया हवें। इनहन से जुड़ल दू किसिम के दसा हो सके लीं – जब ई मजबूत होखें, ध्रुव के ऊपर एकलौता घुमरीदार हवा के बहाव वाला इलाका के रूप में मौजूद रहे लें, एह दौरान ठंढा आर्कटिक (आ अंटार्कटिक) हवाराशि सभ ध्रुव के आसपास के इलाका में सीमित रहे लीं; दुसरे दसा में जब पोलर वोर्टेक्स कमजोर रहे लें, कई बेर की एक से बेसी हिस्सा में घुमरीदार हवा के क्षेत्र के रूप में अस्थापित हो जालें, एकरे चलते आर्कटिक इलाका के खूब ठंढा हवाराशि बाहरी इलाका के ओर फइल जाले आ अइसन इलाका में भी भारी सर्दी के कारण बने ले जहाँ आमतौर पर एह हवा के परभाव न होखत होखे।